Wujude piyul kang modhèrn wis kena prabawa saka piranti-piranti musik, utamané saka nagara-nagara Arab.[2] Ana telung werna piranti musik kang dianggep dadi bibite piyul, ya iku rebec, vielle (piyul abad Renaisans), lan lira da braccio. Salah siji carita perkara piyul, kalebu kepriye carane nyetel, ana ing Epitome musical karangane Jambe de Fer, kang diterbitake ing Lyon nalika taun 1556.[3] Saya suwe piyul nyebar ing Éropah.